钦定古今图书集成/理学汇编/字学典/第113卷 > 郝天祐
## 钦定古今图书集成/理学汇编/字学典/第113卷 > 郝天祐

按《郝陵川集》：郝天祐，字贤卿，陵川人。贞祐初，隐居鲁
山，作古文歌诗，尤玩意书法。尝以为“正书当以篆隶
意为本，而锺、王书之经也，颜、坡书之传也，其馀则诸
子百家耳。”故其笔势庄重秀劲，能作丈馀楷草。尝言
“大字虽大而小，小字虽小而大，正书须有草意，草书
须有正笔。”其论如此。